open-index/open-wikipedia-markdown huggingface dataset:
Štěpán Jeník

**Štěpán Jeník** (s. 12. helmikuuta 1993 Praha, Tšekki) on tšekkiläinen jääkiekkopuolustaja, joka edustaa kotimaansa kolmanneksi korkeimmalla sarjatasolla 2. Národní Hokejová Ligassa pelaavaa HC Frýdek-Místekiä. Hän on pelityyliltään fyysinen puolustava puolustaja.

## Ura
### Seuraura
Jeník on HC Slavia Prahan kasvatti. Hän aloitti jääkiekon 6-vuotiaana. Jeník voitti Tšekin U18-junioreiden mestaruuden vuonna 2010. Seuraavalla kaudella 2010–2011 hän teki 17-vuotiaana debyyttinsä Extraligassa, jossa Jeník pelasi neljä ottelua. Kaudella 2011–2012 hän ei pelannut otteluakaan Extraliigassa, mutta Jeník pelasi miesten peleissä yhden ottelun verran lainalla Tšekin toiseksi korkeimmalla sarjatasolla 1. česká hokejová ligan HC Mostissa.

Kauden 2012–2013 kynnyksellä Jeník siirtyi Suomeen ja Oulun Kärppien A-nuoriin. Tammikuussa hänet nostettiin joukkueen SM-liigarinkiin, mutta Jeník ei kuitenkaan debytoinut kauden aikana SM-liigassa. Kaudeksi 2013–2014 hän siirtyi 1+1-vuotisella sopimuksella Kärpistä valmentajakaksikko Hannu Aravirta-Pasi Mustonen perässä Pelicansiin. Jeník ei saanut peliaikaa seuran liigajoukkueesta, mutta miesten pelejä hän pelasi lähes koko syyskauden ajan lainalla Mestis-joukkue Heinolan Peliitoissa.

Jeník palasi kaudeksi 2014–2015 kotimaahansa ja siirtyi 1. ligassa pelaavaan HC Havlíčkův Brodiin. Hän pelasi kauden aikana myöhemmin sarjatasoa alempana 2. česká hokejová ligan HC Pelhřimovissa sekä HC Baník Sokolovissa, jonka kanssa Jeník eteni aina 1. ligan karsintoihin, mutta joukkue jäi kuitenkin ilman sarjanousua. Kaudella 2015–2016 hän jatkaa uraansa 2. ligan HC Frýdek-Místekissä. Joukkueen kausi päättyi sarjanousuun 1. ligaan.

### Maajoukkueura
Jeník pelasi alle 20-vuotiaiden MM-kilpailuissa vuonna 2013 ja alle 18-vuotiaiden MM-kilpailuissa vuonna 2011. Hän pelasi myös Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2010.

## Tilastot

## Lähteet
*
*

### Viitteet
Tony Gonzalez

**Anthony David Gonzalez** (s. 27. helmikuuta 1976, Torrance, Kalifornia) on yhdysvaltalainen amerikkalaisen jalkapallon pelaaja. Häntä pidetään yhtenä kaikkien parhaimmista sisemmistä laitahyökkääjistä. Gonzalez pelasi NFL-liigassa vuosina 1997–2014 edustaen Kansas City Chiefsiä ja Atlanta Falconsia. Hän on liigan historian eniten pisteitä tehnyt sisempi laitahyökkääjä. Vuonna 2019 Gonzalez valittiin Pro Football Hall of Fameen.

## Pelaajaura
Gonzalez edusti yliopistourallaan Kalifornian yliopistoa pelaten amerikkalaisen jalkapallon lisäksi myös koripalloa.

Kansas City Chiefs varasi Gonzalezin 1. kierroksella vuoden 1997 . Hän pelasi Chiefsissä vuoteen 2008 asti. Hänellä on eniten syötön vastaanottoja, syöttöjaardeja ja touchdowneja joukkueen historiassa. Kauden 2008 jälkeen Chiefs kauppasi Gonzalezin Atlanta Falconsiin 2. kierroksen varausoikeutta vastaan.

Gonzalez jatkoi hyviä otteitaan Atlantassa. Hänellä on sisempien laitahyökkääjien NFL-ennätykset muun muassa syöttöjen vastaanotoissa, kiinniottojaardeissa ja touchdowneissa. Vain Jerry Ricella on enemmän syötön vastaanottoja, kun mukaan lasketaan kaikkien pelipaikkojen pelaajat. 17 NFL-kauden jälkeen Gonzalez ilmoitti lopettavansa uransa vuonna 2014.

Gonzalez on valittu Pro Bowliin 13 kertaa, kauden tähdistökokoonpanoon yhdeksän kertaa ja lisäksi hänet valittiin myös 2000-luvun vuosikymmenen tähdistöjoukkueeseen.

## Yksityiselämä
Gonzalezilla on kaksi lasta. Hän noudattaa pääosin vegaania ruokavaliota.

## Lähteet
Jari Kaivo-oja

**Jari Kaivo-oja**  (s. 21. syyskuuta 1961) on suomalainen tulevaisuudentutkija ja tietokirjailija. Hän on erikoistunut erityisesti yhteiskuntakehityksen, teknologian ja talouden tulevaisuuden trendien analysointiin ja ennakointiin. Hän on eräs siteeratuimpia ennakointitutkimuksen alan tutkijoita Suomessa.

Kaivo-oja on toiminut tutkijana useissa yliopistoissa, muun muassa Tutkimusjohtaja Turun kauppakorkeakoulun Tulevaisuuden tutkimuskeskuksessa, geotieteiden ja yhteiskuntasuunnittelun dosenttina Helsingin yliopistossa,  ennakointi- ja innovaatiotutkimuksen dosenttina Lapin yliopistossa ja teknologiaennakoinnin ja tietojohtamisen dosenttina Vaasan yliopistossa sekä professori Simonavičiaus Universityssä Vilnassa. Koulutukseltaan Kaivo-oja on valmistunut Tampereen yliopistosta yhteiskuntatieteiden maisteriksi vuonna 1990 ja hallintotieteiden tohtoriksi 2004.

## Lähteet

## Aiheesta muualla
* Kansainväliset ja kotimaiset akateemiset referee -julkaisut, Research Gate
* Turun Yliopisto: Jari Kaivo-oja
Thomas Dimitroff

**Thomas George Dimitroff Jr.** (s. 1966 Barberton, Ohio) on yhdysvaltalainen amerikkalaisen jalkapallon johtohenkilö. Hän toimi NFL:n Atlanta Falconsin toimitusjohtajana vuosina 2008-2020. Dimitroff on toiminut pelaajatarkkailutehtävissä NFL:ssä vuodesta 1993 lähtien. Vuosina 2002–2007 hän työskenteli New England Patriotsin oraganisaatiossa ja oli voittamassa kahta Super Bowlia.

## Atlanta Falcons
Dimitroff siirtyi Atlanta Falconsin toimitusjohtajaksi kaudelle 2008. Hän uudisti joukkuetta määrätietoisesti varaamalla pelinrakentajaksi Matt Ryanin Boston Collegesta ja hankkimalla muun muassa keskushyökkääjä Michael Turnerin San Diego Chargersista. Uudeksi päävalmentajaksi tuli Mike Smith. Edellisellä kaudella heikosti menestynyt joukkue selvitti tiensä pudotuspeleihin. Dimitroff on jatkanut aggressiivista värväyspolitiikkaa. Hän on hankkinut muun muassa sisemmän laitahyökkääjä Tony Gonzalezin Kansas City Chiefsistä ja kulmapuolustaja Asante Samuelin Philadelphia Eaglesista, ja NFL:n varaustilaisuudessa 2011 hän teki suuren kaupan saadakseen joukkueeseen lupaavan laitahyökkääjä Julio Jonesin. Joukkue on menestynyt ja selvinnyt pudotuspeleihin lähes joka vuosi. Pudotuspeleissä menestys on tosin jäänyt vielä tulematta. Kaudella 2016 Falcons selvisi Super Bowliin, jota joukkue johti 28-3 New England Patriotsia vastaan. Joukkue kuitenkin romahti ottelun lopussa ja Patriots vei mestaruuden. Menestyskauden jälkeen Falcons pärjäsi heikosti ja tämä johti Dimitroffin sekä päävalmentaja Dan Quinnin potkuihin kesken kauden 2020.

## Yksityiselämä
Dimitroffilla ja hänen vaimollaan Angelinalla on yksi tytär. Dimitroffin isä Tom oli entinen NFL-pelaaja, pelaajatarkkailija ja valmentaja.

## Lähteet
Tanja Lainio

**Tanja Lainio** on suomalainen laulaja, joka laulaa heavy metal -yhtye Lullacryn vokalistina. Lainio liittyi yhtyeeseen vuonna 2002 entisen vokalistin Tanya Kemppaisen erottua yhtyeestä.

Lainio on julkaissut yhden pitkäsoiton Unirecords-levymerkille vuonna 1997..

## Diskografia
* 

### Lullacry
* 
*  (EP)
* 
* 

## Lähteet

## Aiheesta muualla
*
Johan Gustaf Gröndal

**Johan Gustaf Gröndal** (11. helmikuuta 1859 Fröjeslundan seurakunta, Uppsalan lääni, Ruotsi – 1932) oli ruotsalainen metallurgi. Hän toimi Suomessa Pitkänrannan kupari- ja tinalaitoksessa insinöörinä ja isännöitsijänä. Sen jälkeen hän palasi Ruotsiin ja keskittyi keksintötoimintaan. Hän kehitti esimerkiksi magneettisen separaattorin rautamalmin rikastamiseksi ja jauhemaisen malmin brikettilaitoksen.

## Lähteet
Gustaf Hjalmar Grönroos

**Gustaf Hjalmar Grönroos** (1863–1929) oli suomalainen lääkäri. Hän oli Helsingin yliopiston anatomian professori 1904–1928. Hän julkaisi tutkimuksia embryologian ja vertailevan anatomian aloilta.

## Lähteet
Filip Grönvall

**Filip Grönvall** (2. elokuuta 1864 Lohja – 27. heinäkuuta 1936 Helsinki) oli suomalainen juristi. 

Filip Grönvallin vanhemmat olivat piirilääkäri Otto Adrian Grönvall ja Olivia Karolina Lindström. Hän pääsi ylioppilaaksi 1884 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1888 ja molempien oikeuksien kandidaatiksi 1891. Grönvall sai varatuomarin arvon 1894. Hän teki opintomatkat 1892 Saksaan ja 1907 Ranskaan.

Grönvallin merkitys Suomen lainsäädännön uudistustyölle oli suuri. Hän oli senaatin kanslistina vuodesta 1897, esittelijäsihteeri vuodesta 1905, hallintoneuvos ja korkeimman hallinto-oikeuden jäsen 1918–1933, lainvalmistelukunnan jäsen 1912–1914 ja uudelleen vuodesta 1917. Grönvall toimi laki- ja perustuslakivaliokunnan sihteerinä useilla valtiopäivillä. Suomen edustajana Grönvall oli kansainvälisissä konferensseissa muun muassa Haagissa, Genevessä ja Skandinavian maissa. Grönvall julkaisi useita lakeja selityksineen. Hän oli vuonna 1917 toimineen, K. J. Ståhlbergin johtaman perustuslakikomitean sihteeri.

## Julkaisuja
* *Suomen Suuriruhtinaanmaan vaalilaki ja valtiopäiväjärjestys heinäkuun 20 p:ltä 1906*; vaaliviranomaisia, valitsijoita ja edustajia varten selityksillä varustanut Filip Grönvall. Yrjö Weilin, Helsinki 1906
* *Asetus torpan, lampuotitilan ja mäkitupa-alueen vuokrauksesta 12 p:ltä maaliskuuta 1909*. WSOY 1909
* *Asetus Suomen väliaikaisen asevelvollisuuslain sovelluttamisesta ynnä Filip Grönvallin laatimat selitykset*. Holger Schildtin kustannus Oy, Helsinki 1919
* *Asevelvollisuuslaki ja sen soveltamisasetus selityksineen*. WSOY 1923
* *Uusi avioliittolainsäädäntö selityksineen*; toim. F. Grönvall. WSOY 1929, 3. painos 1936
* *Avioliittoa, lapseksiottamista ja holhousta koskevia kansainvälisyksityisoikeudellisia määräyksiä sisältävän sopimuksen perustelut*. Valtioneuvosto, Helsinki 1931
* *Förslag till konvention mellan Finland, Danmark, Island, Norge och Sverige angående erkännande och verkställighet av domar*. Stadsrådet, Helsingfors 1931
* *De nya svenska växel- och checklagarna jämte systematisk översikt och förklaringar*. Norstedt, Stockholm 1932
* *Suomen uudet vekseli- ja shekkilait sekä järjestelmällinen yleiskatsaus ja selityksiä*. WSOY 1932, 2. lis. painos 1951 ja uudemmat nimellä *Vekseli- ja shekkilait selityksineen*; toisena kirj. Arvo Rafael Heikonen, 3. korjattu ja lisätty painos 1962
* *Uusi metsästyslainsäädäntö selityksineen*. WSOY 1934
* *Ehdotus laiksi kuolinpesää koskevista kansainvälisistä oikeussuhteista*. Valtioneuvosto, Helsinki 1936

## Lähteet
Johan Axelsson Bielke

**Johan Axelsson (Bielke)** eli **Juhana Akselinpoika Bielke** (k. 1576)  ritari ja valtaneuvos, Itä-Götanmaan käskynhaltija, Häradssäterin ja Räfvelstan herra. Hänen isänsä oli Axel Eriksson (Bielke) ja tämän ensimmäinen vaimo Anna Eriksdotter Leijonhufvud. Hänen puolisonsa oli Margareta Posse.

## Lapset
# Gunilla Bielke, Ruotsin kuningatar, Juhana III:n puoliso.
# Elsa, Claes Nilsson (Bielke)n puoliso.

## Katso myös
* Bielke
Suomen alle 17-vuotiaiden jalkapallomaajoukkue

**Suomen alle 17-vuotiaiden jalkapallomaajoukkue** (U17-maajoukkue) edustaa Suomea kansainvälisissä jalkapallon alle 17-vuotiaiden maajoukkuekilpailuissa. Se toimii Suomen Palloliiton alaisuudessa.

## EM-kilpailut
Suomi on osallistunut vuodesta 1982 lähtien järjestettyjen alle 17-vuotiaiden EM-kilpailuiden lopputurnaukseen yhdeksän kertaa. Edellisen kerran Suomi oli mukana vuonna 2002. Ikäraja muuttui vuonna 2002, jota ennen turnaus oli tarkoitettu alle 16-vuotiaille.

*1982 – neljäs sija
*1984 – 1987 – ei selviytynyt karsinnoista
*1988 – ensimmäinen kierros
*1989 – 1990 – ei selviytynyt karsinnoista
*1991 – ensimmäinen kierros
*1992 – ensimmäinen kierros
*1993 – 1997 – ei selviytynyt karsinnoista
*1998 – ensimmäinen kierros
*1999 – ensimmäinen kierros
*2000 – ensimmäinen kierros
*2001 – ensimmäinen kierros
*2002 – ensimmäinen kierros
*2003 – 2018 – ei selviytynyt karsinnoista

## MM-kilpailut
Alle 17-vuotiaiden MM-kilpailuja on järjestetty vuodesta 1985 lähtien. Euroopan karsintaturnauksena toimivat alle 17-vuotiaiden EM-kilpailut. 

Suomi ei ole EM-lopputurnauksen perusteella selviytynyt kertaakaan MM-kilpailuihin, mutta oli isäntämaana mukana vuoden 2003 turnauksessa.

## Aiheesta muualla
*U17-maajoukkue Suomen Palloliiton sivuilla
Rîbnița

**Rîbnița** (), **Rybnitsa** () eli **Rybnytsja** () on kaupunki ja Rîbnițan piirin hallintokeskus Transnistriassa, itäisessä Moldovassa, Dnestrin itärannalla. 

Vuonna 2014 Rîbnițan kaupungin asukasluvuksi tilastoitiin 47&nbsp;949 ja Rîbnițan piirin 72&nbsp;677. Vuosikymmen aiemmin (2004) suoritetussa väestönlaskennassa kaupungin asukasluku oli 53&nbsp;648 ja koko piirin 82&nbsp;699. Piirin väkiluku oli pudonnut yli 10 prosenttia vuosikymmenessä.

Paikkakunnan nimi viittaa kalastamiseen. Kylä arvellaan perustetun vuoden 1628 seutuvilla. Ensimmäinen kirjallinen maininta on Puolan kuningaskuntaan kuuluvasta kylästä on vuodelta 1657. Puolan toisessa jaossa se siirtyi vuonna 1793 osaksi Venäjän keisarikuntaa. Vuodesta 1797 aina lokakuun vallankumoukseen saakka se oli osa Podolian kuvernementtiä. 

Vuonna 1924 siitä tehtiin piirikeskus ja sai kaupunkityyppisen taajaman aseman Moldovan ANTL:ssä. Vuonna 1938 kaupungiksi.

Kaupungista on kotoisin muun muassa Transnistrian presidentti Jevgeni Ševtšuk.


Kuva:Вид Рыбницы.jpg|Näkymä Rîbnițan kaupunkiin ja Dnestrin yli.
Kuva:Shopping mall in Transnistria.jpg|Sheriff-ketjun supermarket Rîbnițassa.
Kuva:Автостанция г. Рыбница 2009 - Донор.jpg| Rîbnițan linja-autoasemaa.


## Lähteet

## Aiheesta muualla

*Rîbnițan kaupunki- ja piirihallinnon sivusto  (rybnitsa.org)
Puerto Ricon jalkapallomaajoukkue

**Puerto Ricon jalkapallomaajoukkue** edustaa Yhdysvaltoihin kuuluvaa itsehallinnollista Puerto Ricon saarialuetta miesten jalkapallon maajoukkuekilpailuissa. Joukkuetta hallinnoi Puerto Ricon jalkapalloliitto, joka on Pohjois-Amerikan, Keski-Amerikan ja Karibian jalkapalloliiton CONCACAF:n ja kansainvälisen jalkapalloliiton FIFA:n jäsen. Joukkueen paras sijoitus FIFA-rankingissa on 97. maaliskuulta 1994.

Ensimmäisessä maaottelussaan vuonna 1940 Puerto Rico pelasi 1–1-tasapelin Kuubaa vastaan, ja ensimmäisen voittonsa joukkue saavutti vuonna 1970 maalein 3–0 ottelussa Bahamaa vastaan. Puerto Rico ei ole koskaan selviytynyt maailmanmestaruuskilpailuihin tai CONCACAF:n mestaruuskilpailuihin Gold Cupiin. Karibian-mestaruuskilpailuihin, joka toimii myös karsintana Gold Cupiin, maa on osallistunut ensimmäisestä turnauksesta eli vuodesta 1978 lähtien ja sijoittunut parhaimmillaan neljänneksi vuonna 1981. Useimmiten maa on jäänyt turnauksessa alkukierroksille.

Puertoricolaistaustaisten pelaajien lisäksi joukkueessa on pelannut useita manner-Yhdysvalloissa syntyneitä pelaajia, joilla ei ole puertoricolaisia juuria. Näin oli muun muassa vuonna 2010 joukkueessa debytoineiden Cristian Arrietan ja John Krausen tapauksessa, jotka saivat oikeuden edustaa maajoukkuetta asuttuaan saarella vähintään kahden vuoden ajan pelatessaan paikallisessa seurajoukkueessa Puerto Rico Islandersissa. Kenties tunnetuin puertoricolainen jalkapalloilija on Chris Armas, joka pelasi joukkueessa viisi ottelua vuosina 1993–1994. CONCACAF luokitteli tuolloin kyseiset ottelut ystävyysotteluiksi, minkä myötä Armasin oli myöhemmin mahdollista vaihtaa Yhdysvaltain joukkueeseen, jossa hän pelasi 66 ottelua vuosina 1998–2005.

## Lähteet

## Aiheesta muualla
* Puerto Ricon jalkapalloliiton sivusto 
* Puerto Rico FIFA:n sivustolla  
* Puerto Rico CONCACAF:n sivustolla
Luettelo Suomen virallisen albumilistan ykkösistä vuonna 2013

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2013.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Luettelo Suomen virallisen singlelistan ykkösistä vuonna 2013

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2013.

## Singlelista

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
16 Wishes

**16 Wishes** on vuonna 2010 julkaistu Disney Channelin elokuva, jonka pääosaa näyttelee Debby Ryan.

## Juoni
Abby Jensen (Debby Ryan) on 16 vuotensa aikana tehnyt listaa asioista, jotka haluaisi muuttaa 16-vuotissynttäreiden jälkeen. Listaan kuuluu niin auto, idolinsa näkeminen, se, ettei häntä enää kohdella lapsena ja tietenkin näpäytys naapurilleen.

## Näyttelijät

## Lähteet

## Aiheesta muualla
*
Luettelo Suomen virallisen mid-price-listan ykkösistä vuonna 2013

Tämä on **luettelo [[Suomen virallinen lista|Suomen virallisen]] mid-price** -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2013.

## Lähteet
* Musiikkituottajat → Tilastot → Suomen virallinen lista → Mid-price
Carl Edvard Gyldenstolpe

**Carl Edvard Gyldenstolpe** (7. elokuuta 1770 Naantalin maalaiskunta – 11. huhtikuuta 1831 Helsinki) oli suomalainen juristi, joka valittiin Porvoon valtiopäiväedustajaksi ja valtiopäivien raha-asiainvaliokunnan, sekä konseljikomitean jäseneksi, joka toimi Suomen senaatin oikeusosaston varapuheenjohtajana, sekä senaatin prokuraattorina.  

## Historia
Turun akatemiassa suorittamiensa opintojen (1786–1788) jälkeen hän pääsi Turun hovioikeuteen auskultantiksi. Toimittuaan hovioikeudessa useissa eri viroissa hänet nimitettiin 1798 asessoriksi ja hovioikeudenneuvokseksi 1809. Suomen tultua osaksi Venäjän keisarikuntaa Gyldenstolpe osallistui aatelissäädyn edustajana Porvoon valtiopäiville 1809. Valtiopäivillä hänet valittiin hallituskonseljin oikeusosaston jäseneksi. Hän oli niitä aatelisia, jotka valitsivat jäseniä Suomen lähetystöön elokuussa 1808. Hän laati lähetystön ohjesäännön niin ettei se voinut toimia valtiopäivien valtuuksin. Gyldenstolpe oli Porvoon valtiopäivien merkittävimpiä jäseniä. Hän kuului hallituskonseljia suunnitelleeseen komiteaan. Valtioneuvoksen arvon hän sai 1812 ja todellisen valtioneuvoksen arvon 1816. Gyldenstolpe määrättiin koskenperkaus- ja kanavoimistöiden johtokunnan jäseneksi 1816–1817.

Päteväksi lakimieheksi tiedetty Gyldenstolpe nimitettiin 1817 A. F. Orrhjelm seuraajaksi senaatin prokuraattorin virkaan. Vuonna 1822 sekä senaatin talousosasto että oikeusosasto saivat varapuheenjohtajan virat. Gyldenstolpe nimitettiin oikeusosaston varapuheenjohtajaksi ja Carl Johan Walleenista tuli prokuraattori. Vuonna 1822 Gyldenstolpe sai salaneuvoksen arvon ja 1827 hänet korotettiin vapaaherraksi. Hänelle myönnettiin virkaero terveydellisten syiden vuoksi vuoden 1831 lokakuun alusta lukien, mutta hän kuoli ennen eläkepäivien alkamista huhtikuussa 1831. Gyldenstolpe oli naimaton.

## Henkilögalleria

Tiedosto:Gyldenstolpe - Grevlig - Nr. 35.jpg|Gyldenstolpe- suvun vapaaherrallinen vaakuna.


## Lähteet
Napolin kieli

**Napolin kieli** (omakielinen nimi: *napulitano*) on eteläisessä Italiassa puhuttava romaaninen kieli. Se on saanut nimensä Napolin kuningaskunnan mukaan, jonka alue kattoi lähes kokonaan kielen nykyisen puhumisalueen. Sitä puhuivat äidinkielenään muun muassa Molempain Sisiliain kuninkaat Frans I ja Ferdinand II. Kielellä on ollut huomattava vaikutus Río de la Platan espanjaan, jota puhutaan Argentiinassa ja Uruguayssa.

Napoli lasketaan uhanalaiseksi kieleksi ja se jakautuu viiteen päämurteeseen. Napolin lähimpiä sukulaiskieliä ovat muun muassa italia ja sisilia. Kieltä kirjoitetaan latinalaisin aakkosin.

## Puhujamäärät ja status
Kielellä on noin 7,5 miljoonaa puhujaa, joista suurin osa asuu Italian eteläosissa. Muita napolinkielisiä puhujayhteisöjä on myös Yhdysvalloissa, Saksassa, Argentiinassa ja Australiassa.

Napolilla ei ole virallista asemaa eikä sitä opeteta paikallisissa kouluissa. Sen sijaan sitä käytetään muun muassa musiikissa. Vuonna 2008 Campanian alue hyväksyi lain, jonka nojalla napolin kieltä on tarkoitus suojelella.

## Fonologia

### Konsonatit

Lähde:

### Vokaalit

Lähde:

## Lähteet
Yuna (laulaja)

**Yuna** eli **Yunalis Mat Zara'ai** (s. 14. marraskuuta 1986 Alor Setar, Malesia) on malesialainen laulaja-lauluntekijä.

## Tausta
Yuna aloitti omien laulujensa kirjoittamisen 14-vuotiaana ja esitti niitä ensimmäisen kerran yleisölle 19-vuotiaana, jolloin hän oppi soittamaan kitaraa. Hän on esiintynyt lukuisissa akustisissa show’ssa ja tapahtumissa ympäri Malesiaa vuodesta 2006 lähtien.
Yhdysvaltalainen indie rockia tuottava levy-yhtiö löysi Yunan ja lensi hänen kotimaahansa vakuuttamaan naisen yhteistyöhön heidän kanssaan. He onnistuivat saamaan sopimuksen newyorkilaisen Fader Label -levy-yhtiölle helmikuussa 2011. Yuna julkaisi Yhdysvaltain debyyttialbuminsa *Decorate*  saman vuoden maaliskuussa.

## Yksityiselämä
Aktiivisen musiikkiuran aikana Yuna oli myös lakiopiskelijana Universiti Teknologi MARA:ssa Shah Alamissa Malesiassa. Hän valmistui 2009 lakiopintojen kandidaatiksi.
Hän toimii myös liikekumppanina naistenvaatefirmassa nimeltä IAMJETFUEL sivuprojektina.
Set You Free This Time

**”Set You Free This Time”** on yhdysvaltalaisen The Byrds -yhtyeen kappale vuonna 1965 ilmestyneeltä studioalbumilta *[[Turn! Turn! Turn!]]* Gene Clarkin kirjoittama laulu julkaistiin myös seuraavan vuoden tammikuussa singlenä. Koska B-puoli ”It Won’t Be Wrong” tuntui herättävän enemmän kiinnostusta, kappaleiden järjestystä vaihdettiin kesken kaiken. ”Set You Free This Time” oli parhaimmillaan Billboard Hot 100 -listan sijalla 79 ja ”It Won’t Be Wrong” sijalla 63.

## Laulun synty

Gene Clark kirjoitti kappaleen The Byrdsin Britannian-kiertueen aikana erään illan jälkeen, jonka yhtye oli viettänyt The Beatlesin Paul McCartneyn seurassa lontoolaisella klubilla. Kappaleen runsastavuisessa sanoituksessa on vahvoja vaikutteita Bob Dylanin materiaalista.

Kappale levytettiin 16. syyskuuta 1965.

## Julkaisu ja vastaanotto

Ensimmäisen kerran ”Set You Free This Time” ilmestyi 12. joulukuuta 1965 The Byrdsin toisella studioalbumilla *Turn! Turn! Turn!* Singlenä sen julkaisi Columbia Records 10. tammikuuta 1966 B-puolenaan ”It Won’t Be Wrong”. Koska B-puoli tuntui herättävän enemmän huomiota, vaihdettiin se A-puoleksi. Samanlaista menettelyä oltiin käytetty aiemmin singlen ”All I Really Want to Do” kohdalla. Single jäi kaupallisesti katsottuna välityöksi; ”Set You Free This Time” ylsi Billboard Hot 100 -listan sijalle 79 ja ”It Won’t Be Wrong” oli parhaimmillaan sijalla 63. 

Pasi Lehtomaa kirjoittaa kirjassaan *The Byrds – Viidennen ulottuvuuden veljeskunta*, että ”Set You Free This Time” on yksi vaikuttavimmista Byrds-kappaleista kautta aikain. Johnny Rogan on puolestaan *Turn! Turn! Turn!* -albumin CD-version kansiteksteissä sitä mieltä, että kappale oli Byrdsille ”kiistatta valtava edistysaskel sekä epäilemättä hienostunein sanoitus heidän itse tekemästään materiaalista”.

### Listasijoitukset

## Lähteet
*

### Viitteet
Agi Murad, il diavolo bianco

**Agi Murad, il diavolo bianco** (”Hadži-Murat, valkoinen paholainen”) on vuonna 1959 valmistunut italialais-jugoslavialainen seikkailuelokuva. Sen on ohjannut Riccardo Freda. Elokuvan päähenkilöä Hadži-Muratia esittää yhdysvaltalainen kehonrakentaja Steve Reeves.

## Juoni
Elokuva perustuu Leo Tolstoin pienoisromaaniin *Hadži-Murat*. Kaukasian vuoristokansojen venäläismiehittäjiä vastaan käymää sotaa johtaa samanniminen heimopäällikkö, jota kutsutaan myös ”Valkoiseksi paholaiseksi”. Hadži-Muratin suunnitelmia vastustaa Ahmed Khan, joka tavoittelee hänen rakastettuaan Saltanetia. Ahmed Khanin pettämä Hadži-Murat joutuu venäläisten komentajan ruhtinas Sergei Vorontsovin vangiksi. Tämän vaimo Maria rakastuu Hadži-Muratiin, joka pakenee venäläisten kynsistä. Lopuksi hän pelastaa Saltanetin ja poikansa kaksinkamppailussa Ahmed Khania vastaan.

## Näyttelijät

## Tuotanto
Jugoslaviassa kuvattu *Agi Murad, il diavolo bianco* on Steve Reevesin ympärille rakentuva pukudraama, jossa on komeita maisemia ja muutamia jännittäviä toimintakohtauksia. Yläruumiinsa lisäksi Reeves paljastaa olemattomat näyttelijänlahjansa. Lopun kaksintaistelussa hänen sijaisnäyttelijänään toimii Alan Steel.

## Vastaanotto
Warner Brothersin *White Warrior* (”Valkoinen soturi”) -nimellä julkaisema elokuva oli Yhdysvalloissa huomattava kaupallinen menestys Reevesin Herkules-maineen ansiosta. New York Timesin arvostelijan mukaan sen ”hirvittävästi näytelty englanninkielinen dialogi on vain hieman naurettavampaa kuin siihen liitetty kuvasto”.

## DVD-julkaisut
Elokuvan amerikkalaiset DVD-julkaisut ovat laadultaan heikkotasoisia.

## Lähteet

## Aiheesta muualla
*
Malesian merirosvot

**Malesian merirosvot** (, , ) on vuonna 1964 valmistunut italialais-espanjalais-ranskalainen seikkailuelokuva. Emilio Salgarin samannimiseen romaaniin perustuvan filmin on ohjannut Umberto Lenzi. Sen päähenkilöä Sandokania esittää yhdysvaltalainen kehonrakentaja Steve Reeves.

## Juoni
Sarawakin miehittäneiden brittien komentaja lordi Brook on kaapannut sulttaani Hassinin ja yrittää saada tämän luopumaan vallastaan. Myöhemmin vangiksi joutuu myös sulttaanin tytär, prinsessa Hada. Sandokanin johtamat kapinalliset tekevät siirtomaaherrojen suunnitelmat tyhjiksi.

## Näyttelijät

## Tuotanto
*Malesian merirosvot* on värikäs ja viihdyttävä seikkailuelokuva ja Steve Reeves vakuuttava toimintasankari. Osa ulkokuvista on tehty Singaporessa. Lopun linnoitusvuori on James Bond -elokuvasta *[[Erittäin salainen]]* tuttu Meteoran luostari. 

Edellisenä vuonna samoilta tekijöiltä ilmestyi toinenkin Sandokan-filmi, *[[Sandokan, la tigre di Mompracem]]*. Jatkossa roolin otti Ray Danton elokuvissa *[[Sandokan alla riscossa]]* ja *[[Sandokan contro il leopardo di Sarawak]]* (molemmat 1964).

## DVD-julkaisut
Elokuva on saatavilla ranskalaisen René Chateaun hyvälaatuisena DVD-julkaisuna, joka ei sisällä muita ääniraitoja tai tekstityksiä.

## Lähteet

## Aiheesta muualla
* 
*
Saksan liittopäivävaalit 2013

**Saksan liittopäivävaalit 2013** järjestettiin 22. syyskuuta. Vaaleissa valittiin 630 edustajaa liittopäiville. Kristillisdemokraattien (CDU) liittokansleriehdokkaana oli puolueen puheenjohtaja ja nykyinen liittokansleri Angela Merkel. SPD:n ehdokas oli Peer Steinbrück.

Alustavien tietojen mukaan Merkelin johtama CDU ja sen sisarpuolue CSU saivat vaaleissa yhteensä 41,5&nbsp;% äänistä. SPD sai 25,7&nbsp;%, vasemmistopuolue Linke 8,6&nbsp;% ja Liittouma 90/Vihreät 8,4&nbsp;%. CDU:n aiempi hallituskumppani FDP sai äänistä 4,8&nbsp;%, mikä ei riitä edustukseen liittopäivillä. Eurokriittisen AfD:n kannatus oli 4,7&nbsp;%. Lisäksi ääniä saivat piraattipuolue (2,2&nbsp;%) ja äärioikeistolainen NPD (1,3&nbsp;%).

## Lähteet

## Aiheesta muualla

* The German Election: No vote for Europe? , FIIA Briefing Paper 135 (2013), Ulkopoliittinen instituutti.
*Veera Laine, Saksan valta punnitaan syyskuussa, Ulkopolitiikka.fi 
* German Election Polling Trend (English)
Reissumiehen taival (1979)

**Reissumiehen taival** on suomalaisen Tapio Rautavaaran tupla-albumi vuodelta 1979. 
Rautavaaran kuoleman jälkeen julkaistu kokoelma myi toisena suomalaisena äänilevynä platinaa. Sitä on myyty yli 150 000 kappaletta.

## Kappaleet
A-puoli  (1. levy)
# Isoisän olkihattu
# Reppu ja reissumies
# Kultainen nuoruus
# Päivänsäde ja menninkäinen
# Sokeripala
# Rakastan sinua, elämä
# Korttipakka
# Juokse sinä humma
B-puoli
# Vain merimies voi tietää
# Sininen uni
# Ontuva Eriksson
# Pohjolan yö
# Peltoniemen Hintriikan surumarssi
# Kulkurin iltatähti
# Rakovalkealla
# En päivääkään vaihtaisi pois
A-puoli  (2. levy)
# Kulkuri ja joutsen
# Uralin pihlaja
# Kukkakaupan ulkopuolella
# Lehdetön puu
# Lauluni aiheet
# Lapin jenkka
# Tuhlatut päivät
# Tuopin jäljet             
B-puoli
# Yölinjalla
# Anttilan keväthuumaus
# Minne tuuli kuljettaa
# Reissumies ja kissa
# Orpopojan valssi
# Tuo aika toukokuun
# Kulkuripoika
# Häävalssi

## Lähteet
Gyllenbergin säätiö

**Signe ja Ane Gyllenbergin säätiö** on Signe ja Ane Gyllenbergin vuonna 1949 perustama suomalainen säätiö.

Säätiö jakaa apurahoja muun muassa psykosomaattisia suhteita ja antroposofista lääkintää koskevaan tutkimustyöhön. Apurahoja ja stipendejä myönnetään yleislääketieteen rahastosta korkeatasoista tieteellistä työtä tekeville tutkijoille ja Steiner-rahastosta Rudolf Steinerin oppeja noudattaviin hankkeisiin. Rahoitusta myönnetään myös alan kirjallisuuden julkaisemiseen sekä biodynaamisen maanviljelyn tutkimiseen. Vuonna 2014 apurahoja myönnettiin yhteensä 1,7 miljoonan euron arvosta.

Säätiö ylläpitää taidekokoelmaa Villa Gyllenbergissä Helsingin Kuusisaaressa. Lisäksi sen tulee sääntöjensä mukaan ylläpitää Signe ja Ane Gyllenbergin vanhassa kodissa olevaan museota Helsingissä. Säätiö harjoittaa myös asuntojen vuokraustoimintaa ja omistaa Helsingissä kaksi asuinrakennusta.

Säätiön perustaja Ane Gyllenberg (1891–1977) oli suomalainen pankkiiri ja Signe Gyllenberg oli hänen puolisonsa. Säätiön hallituksen puheenjohtaja on professori Per-Henrik Groop ja toimitusjohtaja Jannica Fagerholm.

## Lähteet

## Aiheesta muualla
* Säätiön verkkosivut
Roland Ahola

**Roland Axel Ahola** (22. lokakuuta 1947 – 26. syyskuuta 2025 Espoo) oli suomalainen koripalloilija

## Ura
Ahola oli Helsingin NMKY:n kasvatti ja hän debytoi seuran paidassa pääsarjassa kaudella 1964–1965. Tilastollisesti hänen paras pääsarjakautensa oli kausi 1968–1969, jolloin hän teki 16,4 pistettä ottelua kohden. Ahola edusti seuraa vuoteen 1975 asti. Viimeisen kerran hän pelasi pääsarjatasolla kaudella 1978–1979 Porvoon Tarmon joukkueessa.

## Lähteet

## Aiheesta muualla
*Korisliigan pelaajaprofiili
Rauno Ailus

**Rauno Ailus** (s. 28. huhtikuuta 1940) on suomalainen pääsarjauransa lopettanut koripalloilija. Hänen poikansa, Ray Ailus, on myös pelannut pääsarjatasolla.

## Ura
Ailus on Helsingin NMKY:n kasvatti ja hän voitti seuran paidassa neljä kertaa A-poikien Suomen-mestaruuden vuosina 1956–1959. Hän pelasi ensimmäistä kertaa pääsarjatasolla kaudella 1960. Ailuksen paras kausi pisteiden valossa oli kausi 1966–1967, jolloin hän teki 21,1 pistettä ottelua kohden. Viimeisen kerran Ailus pelasi pääsarjatasolla kaudella 1969–1970, jolloin hän edusti Tapiolan Honkaa.

Ailus edusti myös Suomen maajoukkuetta 52 ottelussa. Hän oli mukana vuosien 1961 sekä 1963 EM-kilpailuissa.

## Lähteet

## Aiheesta muualla
*Korisliigan pelaajaprofiili
Ranskan ympäriajo 2013

**Ranskan ympäriajo 2013** oli 100. Ranskan ympäriajo. Kilpailu alkoi Porto-Vecchiosta 29. kesäkuuta ja päättyi 21. heinäkuuta Pariisin Champs-Élysées'lle. Kyseessä oli ensimmäinen kerta kun kilpailu kävi Korsikan saarella, jonka kaksi departementtia olivat myös Euroopan Ranskan viimeiset, joiden kautta kilpailun reitti ei ollut aiemmin kulkenut. Kilpailu oli samalla ensimmäinen kymmeneen vuoteen, joka käytiin kokonaisuudessaan Ranskan maaperällä. Kilpailureitin kokonaispituus on 3 360 kilometriä.

Chris Froome voitti kokonaiskilpailun neljän minuutin 20 sekunnin erolla Nairo Quintanaan, Joaquim Rodríguez sijoittui kolmanneksi. Pistekilpailun voitti Peter Sagan, mäkikirikilpailun ja nuorten kilpailun Nairo Quintana sekä joukkuekilpailun Team Saxo-Tinkoff.

## Lopputulokset
Lähde: Cyclingnews

### Kokonaiskilpailu

### Pistekilpailu

### Mäkikirikilpailu

### Nuorten kilpailu

### Joukkuekilpailu

## Etapit

&nbsp;&nbsp;&nbsp;&nbsp;&nbsp;&nbsp;&nbsp;Punaisella kehyksellä merkityt etapit päättyivät mäen tai vuoren päälle.

## Osallistuneet joukkueet
*Kilpailussa olivat mukana seuraavat joukkueet:
*UCI Pro -joukkueet: Ag2r-La Mondiale, Argos-Shimano, Astana Team, Belkin Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Team Europcar, FDJ, Sojasun

## Kilpailujen kehittyminen
Lähde: Cyclingnews

## Lähteet

## Aiheesta muualla
Juoksute

**Juoksute** voi tarkoittaa seuraavia asioita:

* juoksute, juuston valmistuksessa käytettävä kymosiinipitoinen uute
* juoksute, hitsauksessa ja juottamisessa käytettävä lisäaine
* juoksute, happea poistava deoksaattiaine
* juoksute, malmien sulatuksessa käytettävä aine

## Lähteet
Facta 2001 osio 7 s. 250
Max Raabe

**Max Raabe** (alk. *Matthias Otto*, s. 12. joulukuuta 1962 Lünen, Länsi-Saksa) on saksalainen laulaja, joka tunnetaan erityisesti 1920- ja 1930-lukujen musiikkia uudelleen tulkitsevan Palast-orkesterin perustajana ja johtajana. Raaben *deadpan*-tyyliselle esiintymiselle on tunnusomaista vähäeleisyys, niukkailmeisyys ja ironia.

Raabe kiinnostui 1920- ja 1930-lukujen saksalaisen tanssi- ja elokuvamusiikin tyylistä nähtyään vanhoja elokuvia ja kuunneltuaan vanhempiensa levykokoelmaa. Hän opiskeli musiikkia Berliinin taideyliopistossa, erikoisalanaan ooppera. Raaben lauluääniala oopperassa on baritoni. Hän perusti Palast-orkesterin 11 opiskelijatoverinsa kanssa 1986. Uudelleenlevytysten lisäksi Raabe kirjoittaa myös omia iskelmiä ja elokuvamusiikkia. Raaben kirjoittama iskelmä "Kein Schwein ruft mich an" nousi Palast-orkesterin menestyslevytykseksi 1992.

## Lähteet
Juoksute (tekniikka)

**Juoksutteella** tarkoitetaan tekniikassa ainetta, joka lisää toisen aineen juoksevuutta olematta kuitenkaan liuotin. Juoksute (arkikielessä **fluksi**) auttaa esimerkiksi juotteen leviämistä kapillaarisesti yhteenjuotettavien osien liitoskohtaan.
Sähkömonnit

**Sähkömonnit** (Malapteruridae) on monnikaloihin kuuluva heimo. Heimon lajeja tavataan makeista vesistä Afrikasta.

## Lajit ja anatomia
Sähkömonnien heimoon kuuluu 2 sukua ja 19 lajia. Ruumiinraketeeltaan heimon lajit ovat pitkulaisia ja tukevarakenteisia. Suurin laji sähkömonni (*Malapterurus electricus*) voi saavuttaa 120&nbsp;cm:n pituuden. Tyypillisiä piirteitä ovat suomuttomuus, kuonon 3 viiksisäieparia, pienikokoiset silmät, puuttuva selkäevä ja lähellä pyrstöä sijaitseva rasvaevä. Sähkömonnilajeilla on ihonalla lihaskudoksesta muodostunut sähköelin. Sen avulla heimon kalat voivat tuottaa 100&ndash;350 V:n sähköiskun.

## Levinneisyys ja elintavat
Sähkömonnilajeja tavataan Afrikassa Niilistä ja trooppisen Afrikan joista ja järvistä esimerkiksi Nigerjoesta, ja Tanganjikajärvestä. Ne ovat pääasiassa yöaktiivisia kaloja, jotka ovat melko hitaita uimareita. Ne käyttävät sähköiskuja lähelle tulevan saaliin tainnuttamiseen ja puolustautumiseen.

## Lähteet

## Aiheesta muualla
*ITIS: Malapteruridae
Reissumiehen taival (1987)

**Reissumiehen taival** (Finnlevy FCD 6) on vuonna 1987 ilmestynyt Tapio Rautavaaran kokoelma-CD. Se on Rautavaaran ensimmäinen CD-julkaisu.

## Kappaleet
# Kulkurin iltatähti
# Pelimannin penkillä
# Päivänsäde ja menninkäinen
# Häävalssi
# Kulkuri ja joutsen
# Vihellän vaan
# Ralli
# Reppu ja reissumies
# Kulkuriveljeni Jan
# Anttilan keväthuumaus
# Kapakan pikkuinen Liisi
# Lapin jenkka
# Kultainen nuoruus
# Korttipakka
# Yölinjalla
# Lehdetön puu
# Tuopin jäljet
# Laulu Dnjeprille
# Jätkän lauantai
# Neljän tuulen tiellä
# En päivääkään vaihtaisi pois
Syötäväksi kasvatetut

**Syötäväksi kasvatetut – miten ruokasi eli elämänsä** on Elina Lappalaisen kirjoittama tietokirja suomalaisesta kotieläintuotannosta. Kirja voitti vuoden 2012 Tieto-Finlandia- ja Kanava-palkinnot.

Tieto-Finlandian saajan valinnut toimittaja Janne Virkkunen kutsui kirjaa tasapainoiseksi ja puolueettomaksi raportoinniksi tuotanto-oloista, joissa eläimet elävät.

## Sisältö
Kirjassa käsitellään omissa osioissaan kanojen, broilereiden, sikojen ja lehmien tuotanto-olosuhteita. Alussa Lappalainen perustelee, miksi tuotantoeläinten hyvinvoinnista pitäisi välittää. Lopussa on kappaleet, joissa käsitellään suomalaista maatilaa sekä suojelua, valvontaa ja yritysvastuuta.

Kirja sisältää myös kuvamateriaalia tuotannosta. Lappalainen ei kuitenkaan päässyt kaikkialle kameran kanssa: esimerkiksi Atria suostui vain yhtiön valitsemaan kuvaajaan broilerikasvattamossa.

## Lähteet

## Aiheesta muualla
*Kirjan verkkosivusto
Reissumiehen taival II (1982)

**Reissumiehen taival II** on Tapio Rautavaaran 19. kahden levyn kokoelma-albumi vuodelta 1982. Albumi on jatkoa vuonna 1979 ilmestyneelle Reissumiehen taival -kokoelmalle.

Albumi ylitti kultalevyrajan vuonna 1983 ja levyä on myyty yhteensä 25 000 kappaletta.

## Kappaleet
### A-puoli
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

### C-puoli
# 
# 
# 
# 
# 
# 
# 
# 

### D-puoli
# 
# 
# 
# 
# 
# 
# 
# 

## Tuotanto
* Tapio Rautavaara - laulu
* Studio Matti A. Pitkänen - etukannen maisemakuva
* Yhtyneet Kuvalehdet Oy - etukannen kuva Tapio Rautavaarasta
* Liisa Rautavaara - takakannen kuva (Liisa Rautavaaran kotiarkisto) ja sisäkannen kollaashin materiaali
* Unto Torniainen - toimittaja
* Paavo Einiö - toimituskunta
* Jaakko Salo - toimituskunta
* Timo Jokela - toimituskunta
* Antti Joki - nauhojen tekninen käsittely
* Birgit Pulkkinen - layout
* Peter von Bagh - sisäkannen keskustelut Rautavaaran kanssa vuosina 1978-79

## Lähteet
Reissumiehen taival II (1992)

**Reissumiehen taival II** (Fazer Finnlevy 1576-42001-2) on vuonna 1992 ilmestynyt Tapio Rautavaaran kokoelma-CD-levy.

## Kappaleet
* Lentäjän valssi
* Laivat puuta, miehet rautaa (03:08)
* Kulkurin valssi (03:01)
* Tytön huivi
* Vihellän vaan
* Metsäkukkia
* Ensimmäisenä iltana
* Mustalainen (03:26)
* Kulkurin kaiho (02:13)
* Kulkuriveljeni Jan (03:15)
* Kohti Alaskaa (02:53)
* Ringo (03:22)
* Hopeahapset (03:10)
* Kiven sisällä
* Rosvo Roope (02:53)
* Muistoissain Muuttumaton (02:39)
* Inarinjärvi
* Topparoikka tulee (04:11)
* Laulu Dnjeprill (04:16)
* Kapakan pikkuinen Liisi (03:28)
* Äidin syntymäpäivä
* Joensuun Elli (03:35)
* Unohtumaton ilta (02:38)
Gyllenhielm

**Gyllenhielm** (*Gyldenhielm*) on eräiden Vaasa-sukuisten Ruotsin kuninkaiden aviottomien jälkeläisten nimi, kuten Juhana III:n ja Kaarina Hannuntyttären lasten.

Vapaaherrallinen Gyllenhielm-suku nr 7 intrudusoitiin Ruotsin ritarihuoneessa vuonna 1592.

Suku sammui miespuolelta vuonna 1650.

## Gyllenhielm-nimisiä henkilöitä

### [[Juhana III]]:n ja Kaarina Hannuntyttären lapset:
*Julius Gyllenhielm (1560 – uusivuosi 1580/1581), nimitettiin Turun linnan käskynhaltijaksi 1580; pysyi naimattomana, kihlattu kreivi Per Brahe vanhemman tyttären Karinin kanssa.
*Sofia Johansdotter Gyllenhielm (1556/1559–1583), puoliso 1581 Pontus De la Gardie
*Lucretia Johansdotter Gyllenhielm (1561—1585), pysyi naimattomana, kihlattu vapaaherra Carl Gustafsson Stenbockin kanssa, sai käyttää samaa vaakunaa kuin veljensä

### Magnus Vaasa
Magnus Vaasan (1542–1595) lapset frilla eli jalkavaimo **[[Valborg Eriksdotter]]in kanssa:** 
* Lucretia Magnusdotter Gyllenhielm (1560–1624), puoliso Christoffer von Wernstedt
* Virginia (1560 – n. 1572), äiti tuntematon tai Valborg Eriksdotter
Frilla eli jalkavaimo **[[Anna von Haubitz]]in kanssa:** 
* Helena Magnusdotter Gyllenhielm (1572–1630), avioitui Wollmar Yxkullin kanssa; he ovat  aatelisssuku Meijendorff von Yxkull nr 74 kantavanhemmat. 

### Kaarle-herttuan ([[Kaarle IX]]) lapsi Karin Nilsdotterin kanssa:
Karin Nilsdotterin isä oli kirkkoherra Nicolaus Andreae Husabysta Itä-Götanmaalta
* Carl Carlsson Gyllenhielm (1574–1650), avioitui 1615 Kristina Ribbingin (1593–1656) kanssa.

### Karl Filipin ja Elisabet Ribbingin lapsi
Kaarle Filip (1601–1622) oli Kaarle IX:n ja Holstein-Gottorpin herttuatar Kristinan poika. Kristina oli ollut kihloissa Kaarlen veljenpojan Sigismundin kanssa. Karl Filip avioitui salaisesti Elisabet Ribbingin kanssa, jonka sisar oli Carl Carlsson Gyllenhielmin puoliso Kristina.
* Elisabet Carlsdotter (Gyllenhielm) (1622–1685), avioitui 1) Axel Turessonin (Natt och Dag) kanssa, poika: Karl Axelsson (Natt och Dag); avioitui 2) Balthasar Marschalckin kanssa. Haudattu Strängnäsin tuomiokirkkoon.

## Lähteet
Rakkaudesta jouluun

**Rakkaudesta jouluun** on Arja Korisevan 16. studioalbumi, joka julkaistiin 16. marraskuuta 2011.

Albumi sisältää kahdeksan uutta joululaulua, joita ovat säveltäneet muun muassa Olli Leppänen, Antti Kleemola ja Pertti Jalonen sekä sanoittaneet muun muassa Kikka Laitinen, Sana Mustonen, Hanna Ekola ja Lasse Wikman. Levyn nimikkokappaleen 'Rakkaudesta jouluun' on säveltänyt Jonne Liimatainen ja sanoittanut Vexi Salmi.

Albumin kappaleita on julkaistu 2012 ilmestyneillä AXR Music:n joulukokoelmalevyillä. Tuhat kynttilää -kappale löytyy levyiltä *Joulun taikaa* ja *Joululevy 1*. Albumeilla *Joulun tarina* ja *Joululevy 2* on kappale Ensimmäinen joulu ja albumi *Hauskaa joulua!* sisältää Kulkuset.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* AXR Music: Arja Koriseva - Rakkaudesta jouluun 
* Keskisuomalainen: Rakkaudesta jouluun levyarvostelu
Chuck Pagano

**Charles D. "Chuck" Pagano** (s. 2. lokakuuta 1960, Boulder, Colorado) on yhdysvaltalainen  amerikkalaisen jalkapallon valmentaja. Hän toimi NFL:n Indianapolis Coltsin päävalmentajana vuosina 2012–2017. 

Pagano on toiminut puolustuksen koordinaattorina ja apuvalmentajana yliopisto- ja NFL-joukkueissa vuodesta 1984 lähtien. Ennen siirtymistään Coltsiin hän toimi vuosina 2007–2011 Baltimore Ravensin puolustuksen apuvalmentajana ja koordinattorina.  

Pagano sairastui leukemiaan kesken kauden 2012, jonka jälkeen hyökkäyksen koordinaattori Bruce Arians otti päävalmentajan sijaisen tehtävät. Pagano palasi kuitenkin työhönsä jo ennen kauden loppua ja joukkue selvitti tiensä pudotuspeleihin. Colts aloitti CHUCKSTRONG-kampanjan, joka kerää varoja leukemiatutkimukseen.

## Lähteet
Vitträskin kalliomaalaus

**Vitträskin kalliomaalaus** () sijaitsee Båstadsbergetissä Kirkkonummella, noin 20 km Helsingistä länteen, Vitträsk-järven kaakkoisrannalla. Kalliolla on leveä terassi, josta kalliojyrkänteelle on voitu maalata. Kuviot sijaitsevatkin 0,8–1,8 metrin korkeudella terassin pinnasta 5 metrin matkalla. Vitträskin kalliomaalaus on ensimmäinen Suomesta löydetty kalliomaalaus.

## Maalauskuviot
Kuvioita on löydetty viisi. Tunnetuimmat kuviot sijaitsevat maalauskentän vasemmalla puolella kuvakentän pohjoispäässä. Ne ovat verkkokuvioita. Vasen verkkokuvio on kooltaan 52×40 senttimetriä ja se on säilynyt parhaiten. Oikeanpuoleinen verkkokuvio on säilynyt osittain, sillä vasen yläreuna puuttuu ja samoin vastakkainen alakulma. Digitaalivalokuvia ottamalla ja niiden punaväriä vahvistamalla saadaan kuviot kokonaan näkyviin.

Näiden oikealla puolella on vielä kolme muuta kuviota, jotka ovat haalistuneita ja tunnistamattomia. Niistä erottuu yhdensuuntaisia linjoja ja ristikkäisiä fragmentteja. Voi olla, että ne ovat esittäneet samanlaisia verkkokuvioita kuin kaksi selkeämpää kuviota (katso piirros). Vitträskissä onkin todennäköisesti 5 verkkokuviota.

Vuonna 2006 huomattiin punaväriä 4,8 metriä vasemmalle kuvakentän parhaasta kuviosta.

### Vertailua
Samantapainen verkkokuvio kuin Vitträskistä löytyy Norjan Altasta kuvakentästä *Ole Pedersen XI*.  Siinä rakenteeltaan samanlainen verkkokuvio on kytketty hirveen tai peuraan. Ole Pedersenin kuvio kuuluu ajallisesti vaiheeseen 2 (Phase II), joka ajoitetaan 3300–1800 eaa.
 
Myös saamelaisrumpujen kalvoille on maalattu verkkomaisia kuvioita. Rumpujen kuviot ovat 1600–1800-luvuilta, joten vastaavuuksien etsiminen jäänee pitkän säilyneen perinteen varaan.

## Löytyminen ja tutkimus
Maalaukset ilmoitti Jean Sibelius kirjeitse tammikuussa 1911, jossa hän ilmoitti maalauksesta (kelle?). Kesti vielä kuusi vuotta, ennen kuin arkeologian professori Aarne Europaeus dokumentoi löydön. Hän kutsui Gustaf Hallströmin vierailulle tutkimaan maalausta, joka toteutui vuonna 1939 ja hän julkaisi tuloksensa vuonna 1952.

Vuonna 1963 Veikko Lehtosalo tutki kuviot ja otti maalista näytteen. Vuonna 1992 Jussi-Pekka Taavitsainen puhdisti kuvat jäkälästä, ja 2006 tekivät Satu Hietala ja Kari Kinnunen tarkastuskäynnin.

## Muinainen ympäristö
Koska Vitträskin pinta on noin 21 metriä merenpinnan yläpuolella ja maalaus 16 metriä järvenpinnan yläpuolella, sijaitsee maalaus noin 37 metriä merenpinnan yläpuolella. Seudun hitaan maankohoamisen vuoksi, paikka on ollut järven rannalla kuvioita maalattaessa. Ympäristössä on useita kiinteitä muinaisjäännöksiä, mutta niiden kytkentä maalauksiin on epävarmaa maalauksen ajoituksen puuttumisen takia.

## Katso myös
* Hvitträsk – Eliel Saarinen et. villa

## Lähteet
* 
* 
* Muinaistaideyhdistys: Vitträsk 
* Luukkonen, Ismo: Vitträsk
* 

### Viitteet

## Aiheesta muualla
* 
* Larsson, Åsa: Hvitträsk, 2007
* 
* Luukkonen, Ismo: Suomen kalliomaalauksia, valokuvia
* Luukkonen, Ismo: Suomen kalliomaalaukset, paikat
* Suomen Kalliotaideyhdistys: Verkkosivut 
* 
* Kivikäs, Pekka: Suomen kalliomaalaukset , Kulttuurin Keski-Suomi 
* Grönhagen, Juhani: Suomen kalliomaalaukset
Aarno Jääskö

**Aarno O. Jääskö** (23. kesäkuuta 1920 Kuivaniemi – 10. joulukuuta 1975) oli suomalainen taiteilija. Hän valmistui Oulun teollisuuskoulusta rakennusmestariksi vuonna 1943. Hän ei tehnyt valmistumisensa jälkeen rakennusmestarin töitä, vaan toimi kansakoulun opettajana Haapavedellä vuodesta 1948 vuoteen 1957. Tämän jälkeen hän ryhtyi opettamaan piirustusta Iin yhteiskoulussa. 12 vuoden opettamisen jälkeen Jääskö siirtyi vapaaksi taiteilijaksi.

## Taide

Suurin osa Jääskön tekemästä taiteesta on akvarelleja. Lähellä hänen sydäntään oli Lappi, missä retkeilystä ja kalastamisesta hän nautti. Hänen maalaustensa aihe onkin usein kytköksissä luontoon, hän maalasi muun muassa merestä, joesta, kalastamisesta ynnä muusta. Loppuvaiheessa Jääskö teki myös puuviilutöitä, joilla oli kova kysyntä. Jääskön akvarellit olivat nekin suosittuja – hänen töitään esittelevässä näyttelyssä Sveitsissä työt tekivät kauppansa niin nopeasti, että ne loppuivat viikossa, vaikka näyttelyn piti olla auki kuukauden.

## Muuta

Jääskö oli Iin Lionsklubin perustajajäsen. Hän myös suunnitteli vuonna 1953 käyttöön otetun Haapaveden vaakunan.

## Lähteet
* http://www.kirjastovirma.fi/henkilogalleria/J%C3%A4%C3%A4sk%C3%B6_Aarno 
* http://digi.narc.fi/digi/view.ka?kuid=10276495&fullpic=1
Kirkossa

**Kirkossa** on Arja Korisevan 17. albumi, joka julkaistiin 2012. Albumi on Arja Korisevan ja pianotaiteilija Jouni Someron ensimmäinen hengellinen levy, ja se äänitettiin Juvan kirkossa toukokouussa 2012. He tekivät toisen hengellisen levyn *[[Joulukirkossa (Arja Korisevan albumi)|Joulukirkossa]]* lokakuussa 2012. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* FC-records: Arja Koriseva & Jouni Somero Kirkossa
Alfred Sauvy

**Alfred Sauvy** (31. lokakuuta 1898 – 30. lokakuuta 1990) oli ranskalainen väestötieteilijä, antropologi ja taloushistorioitsija. Häneltä on suomennettu teos 

Alfred Sauvyn sisar oli toimittaja ja kirjailija Titaÿna, oikealta nimeltään Élisabeth Sauvy.

## Lähteet

## Aiheesta muualla
D. O. Vino Naranja del Condado de Huelva

**D. O. Vino Naranja del Condado de Huelva** on viinialue ja laatumerkintä läntisessä Andalusiassa, Espanjassa. Se on perustettu vasta vuonna 2011, vain yhtä viinityyppiä varten.

## Alue
Viljelyalue käsittää suurimman osan Huelvan provinssista eli sen kunnat Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor ja Villarrasa. Valmistus on kuitenkin sallittua vain seuraavissa kunnissa: Almonte, Bollullos Par del Condado, Chucena, La Palma del Condado, Manzanilla, Moguer, Rociana del Condado, San Juan del Puerto ja Villalba del Alcor. Sekä viljely- että tuotantoalueet ovat samat kuin D. O. Condado de Huelvalla.

## Valmistusmenetelmät
Vino naranja (appelsiiniviini) valmistetaan siten, että valmiiseen Huelvan valkoviiniin lisätään sitrusaromia. Se tehdään uuttamalla 96-prosenttisessa viinitisleessä vähintään puoli vuotta appelsiinin, pomeranssin tai mandariinin kuorta. Sen jälkeen viiniä kypsytetään solera-menetelmällä.

Sallitut rypäleet ovat Zalema, Palomino Fino, Listán de Huelva, Garrido Fino, Moscatel de Alejandría ja Pedro Ximénez eli samat kuin D. O. Condado de Huelva -laatumerkinnällä.

## Lähteet
Ulrik Munther

**Jens Ulrik Munther** (s. 18. helmikuuta 1994 Kungsbacka) on ruotsalainen laulaja-lauluntekijä.

Vuonna 2009 Munther voitti MGP Nordicin kappaleellaan *En vanlig dag*. Seuraavana vuonna hän sijoittui toiseksi Metro Music Challenge -kilpailussa kappaleella "Life". Levytyssopimuksen hän sai Universalin kanssa sen jälkeen kun kappale "Boys Don't Cry" vuosi internetiin herättäen useamman levy-yhtiön kiinnostuksen. Debyyttilevy *Ulrik Munther* julkaistiin vuonna 2011.

Vuonna 2012 Munther osallistui Melodifestivaleniin kappaleella "Soldiers", ja sijoittui sillä kilpailun finaalin kolmanneksi. Myöhemmin samana vuonna hän julkaisi singlet "Fool" ja "San Francisco Says Hello". Vuonna 2013 hän oli uudestaan mukana Melodifestivalenissa Thomas G:sonin ja Peter Boströmin kanssa tekemällään kappaleella "Tell The World I'm Here" sijoittuen toistamiseen finaalin kolmanneksi. Saman vuoden maaliskuussa julkaistiin myös Muntherin toinen albumi, *Rooftop*.

## Diskografia
### Albumit
**Ulrik Munther* (2011)
**Rooftop* (2013)
**Allt jag ville säga* (2015)

### Singlet
*"En vanlig dag" (2009)
*"Life" (2009)
*"Boys Don't Cry" (2010)
*"Born This Way" (cover, 2011)
*"Moments Ago" (2011)
*"Sticks And Stones" (2011)
*"Je t'ai menti" feat. Caroline Costa (2011)
*"The Box" (2011)
*"Soldiers" (2012)
*"Fool" (2012)
*"San Francisco Says Hello" (2012)
*"Tell The World I'm Here" (2013)
*"Jag vet inte hur man gör" (2014)
*"Nån gång" (2015)

## Lähteet

## Aiheesta muualla
*Kotisivut